Ѓ

Ѓ, ѓ («ѓе», «ґє») — кирилична буква, шеста буква македоньского алфавіта, яку хоснувуть на позначеня дзвӯнкого твердопуднебенного прорывного звука (/ɟ/) авадь дзвӯнкого ясенно-пуднебенного африката (/dʑ/). Слова из сим звуком часто зоставны из серьбскыми словами, де хосновано ђ. Наприклад, македонське слово «рождіня» мать такый вид ге раѓање, а у серьбскӯм языкови оно мать вид рађање/rađanje.

Исю літеру (ге и даякі другі) было введено у македонськый алфавіт 4 децембра 1944 року за резултатами голосованя членӯв «філолоґічной комісії из установленя македоньского алфавіта тай македоньского літературного языка» (9 голосӯв «за», 2 голоси «против»); алтернативов было хоснованя серьбской буквы ђ, айбо ёго было удклонено, часточно через апелёвання до принциповой разници миже македоньскым тай серьбськым выговором.

Знак ѓ є видоизміненыв кириличныв буквов г, яка происходить уд грецькой гаммы. У алфавітови ѓ занимать місто не пиля г, а пӯсля д, там, де стойить ђ у серьбскӯм алфавітови.

У глаголици была буква Ⰼ («гъерв»), чіёє фонетичноє значеня могло быти близкым до македоньской ѓ.

«Глухым удповідником» ѓ у македоньскӯм алфавітови є буква ќ.

 Удкликованя 

 Иван Кочев, Иван Александров. Документы за съчиняването на «македонския книжовен език» // Македонски преглед (Macedonian review). Списание за наука, литература и обществен живот. Година XIV, книга 4 (София, 1991). Стр. 17. .
Катеґорія:Кірілічны буквы
Катеґорія:Буквы за алфавітом
Катеґорія:Македоньскый алфавіт